**BUDAPESTI TENISZ SZÖVETSÉG**

1053 Budapest, Curia u. 3. II/6.

Telefon: 266-7969, 20/9835 840

E-mail cím: bptenisz@gmail.com

Honlap: www.bptenisz.hu

**V E R S E N Y K I Í R Á S**

**Budapest 2025. évi szenior tenisz csapatbajnokságára**

**1. A bajnokság célja:**

A budapesti szenior sportolók részére rendszeres versenyeztetési lehetőség biztosítása, a

sportág és a szabadidős teniszsport további népszerűsítése.

**2. A bajnokság helye és ideje: 2025. május 7 – szeptember 30-ig.**

A mérkőzésjelentő lapokat 2025. október 6-ig kell leadni. A találkozók általában hétköznap délelőtt zajlanak, de ha a két csapat az időpontban nem tud megegyezni, úgy a versenybíró a két csapattal történt egyeztetés után a mérkőzés időpontját kitűzi, amikor a mérkőzést le kell játszani!

**3. A bajnokság rendezője:** a BUDAPESTI TENISZ SZÖVETSÉG

**4. A lebonyolítás rendszere:**

A bajnokság egyfordulós, körmérkőzéses rendszerben kerül lebonyolításra a következő korcsoportokban:

**F é r f i a k:**

I. 35 éven felüliek 1990-ben, vagy előtte születettek

II. 40 -„- 1985-ben, -„-

III. 45 -„- 1980-ban, -„-

IV. 50 -„- 1975-ben, -„-

V. 55 -„- 1970-ben, -„-

VI. 60 -„- 1965-ben, -„-

VII. 65 -„- 1960-ban, -„-

VIII. 70 -„- 1955-ben, -„-

IX. 75 -„- 1950-ben, -„-

X. 80 -„- 1945-ben, -„-

**N ő k:**

I. 35 éven felüliek 1990-ben, vagy előtte születettek

II. 45 -„- 1975-ben, -„-

III. 55 -„- 1970-ben, -„-

IV. 65 -,,- 1960-ban, -,,-

V. 70 -„- 1955-ben, -„-

VI. 75 -,,- 1950-ben, -,,-

Elegendő nevezés hiányában a **Versenybizottság** jogosult, egyes korosztályokat összevonni, vagy kevés számú csapat jelentkezése esetén több fordulós bajnokságot kialakítani.

Egy csapatbajnoki találkozó két egyes és egy páros mérkőzésből áll. Először az egyes mérkőzéseket kell lejátszani.

**A 70+, 75+ és a 80+ korosztályokban, ha a csapatkapitányok megegyeznek,** a 2 egyes és 1 páros helyett lehet játszani 1 egyes és 2 párost, vagy 3 páros mérkőzést. Amennyiben a csapatkapitányok nem tudnak megegyezni, a mérkőzést a versenyszabályzat eredeti kiírása szerint (2 egyes és 1 páros) kell lejátszani.

**A csapatok névszerinti nevezésekor meg kell adni a játékosok felállási sorrendjét.**

A nevezéskor megadott felállási sorrend a csapatbajnokság minden mérkőzésére kötelező.

Ha csak egy pálya áll rendelkezésre, először mindig az első helyen nevezett játékosok mérkőznek.

Minden egyéni és páros mérkőzés két nyert játszmáig tart (6:6 után döntő játék, tie-break).

Minden osztályban 1:1-es játszmaállás esetén, 10-ig tartó un. hosszú tie-break játékkal kell a mérkőzést befejezni. (2 pont különbséggel.)

Minden játékon belül – **a tie-break kivételével** – a hagyományos játékot kell játszani. Az a csapat nyer, amelyiknek játékosai több mérkőzést nyertek. A győztes csapat két pontot kap.

A mérkőzésjelentő lapot pontosan kitöltve, **mindkét csapat kapitánya köteles a BTSZ-be eljuttatni. A lapok a Budapest, V. Curia u. 3. földszinti gondnoki irodával szemben a „TENISZ” feliratú levélszekrénybe is bedobhatók munkanapokon 8.00-20.00** óra között.

A mérkőzésekről készült jelentést, **csak a szabvány mérkőzésjelentő lapon** fogadunk el. Ehhez a nyomtatványt, a [www.bptenisz.hu](http://www.bptenisz.hu) weboldalunkon találhatják meg.

A pontosan kitöltött és aláírt mérkőzésjelentő lapokat e-mailen (szkennelve) is be lehet küldeni a BTSZ címére (bptenisz@gmail.com).

**Legvégső határidő: 2025. október 6. (hétfő) 18.00 óra.**

Azokat a mérkőzéseket, melyeknek jelentő lapja határidőre nem érkezett meg, a csoport-versenybíró le nem játszottnak tekinti és a mérkőzésért egyik csapat sem kap pontot. A csoport-versenybíró ezen kívül 1 büntetőpontot is levon a lapok beküldésének elmulasztása, valamint késedelmes beküldése miatt a mulasztó csapat(ok)tól.

Egy mérkőzésen ki nem álló csapattól is büntetőpontot von le a csoport-versenybíró, a két mérkőzésre ki nem álló csapatot törli, illetve kizárja a bajnokságból.

**5. Helyezések eldöntése:**

A csapatok korosztályonként csoportokban mérkőznek egymással. A csoportok végeredményét körmérkőzéssel a pontarány dönti el. Azonos pontszám esetén az egymás elleni pont -, mérkőzés-, játszma-, játékarány dönt, **(kettő, illetve több csapat esetében is).**

A csapatok az előző évi eredményük alapján kapnak csoportbeosztást. A legerősebb csapatok az „A” csoportban, a többiek a „B” stb. csoportban szerepelnek.

5 vagy kevesebb csapatból álló csoportból 1 csapat feljut, 1 csapat kiesik, 6 vagy több csapatból álló csoportnál 2 csapat jut fel és 2 csapat esik ki. (Az „A” csoportból a „B” csoportba történik a kiesés, a „B” csoportból az „A” csoportba lehet feljutni.)

**6. Résztvevők:**

Minden budapesti székhellyel rendelkező szakosztály több csapattal nevezhet, akár ugyanabban a korosztályban is. Egyesületen kívüliek is szervezhetnek csapatokat. A csapatok összetétele **két, vagy több egyesületből is lehetséges**. A csapat nevezése, bármelyik csapat neve lehet, akár **fantázianévvel** is nevezhetők a csapatok. Azonos csapatból nevezett játékosok esetében csak a csapat neve használható, (Pl: UTE I, UTE II. stb).

Idősebbek a fiatalabbak között versenyezhetnek, fiatalabbak az idősebbek között nem indulhatnak.

**Egy játékos több csapatban is indulhat, de egy korosztályban csak egy csapatban nevezhető.** (Pl: a korosztálya bármely csoportjában és bármelyik fiatalabb korcsoportban is.)

A szenior bajnokságban egyéni, vagy páros mérkőzéseken elért győzelmek után a „Szövetség a Magyar Veterán Teniszezőkért” (Szenior Szövetség) ranglista pontot ad.

**A mérkőzéseken egészségi szempontból mindenki a saját felelősségére vehet részt!!!**

**7. Pálya, labda:**

A bajnoki mérkőzéseket csak szabályos pályákon (kifutók, egyes léc, leszorító heveder, stb.) lehet játszani. Egy-egy csapatbajnoki találkozó egyetlen pályán is lejátszható. A mérkőzéseken bármilyen gyártmányú új labdákkal lehet játszani. A labdákról a pályaválasztó csapat gondoskodik akkor is, ha a pályaválasztó jogáról lemond. Ugyancsak a pályaválasztó csapatnak kötelessége a pályáról gondoskodni, ha nincs saját, vagy bérelt pályája.

**8. Nevezés, csapatbajnoki értekezlet, sorsolás:**

A csapatok névszerinti nevezését – **a weboldalon (www.bptenisz.hu) található nyomtatványon – lehet a BTSZ-ben a Bizottságnak leadni.** (SZENIOR CSB NEVEZÉSI LAP)

**Postán küldött nevezést a Bizottság nem fogad el és nem küld vissza!**

Csak olyan nevezési lap fogadható el, melynek minden rovatát pontosan és szabályosan kitöltötték, (lakcím, szül. év, hó nap, tel.) ennek hiányában nevezést nem fogadunk el!

**Felhívjuk figyelmüket, hogy a nevezési lapon a csapatkapitány és helyettesének telefonszáma minden esetben szerepeljen az elérhetőség érdekében.**

**A nevezések személyesen történő leadási időpontjai:**

2025. március 17. (hétfő) 14.00-17.30 óráig

március 20. (csütörtök) 09.00-12.30 óráig

március 24. (hétfő) 14.00-17.30 óráig

Budapesti Tenisz Szövetség V. Curia u. 3. minden esetben a II. emelet 6. szobában.

**A jelzett határidő után a Bizottság nevezést nem fogad el!**

**Pótnevezés:**

Esetleges névszerinti pótnevezés leadható 2025. május 5-én (hétfőn) 12.00 óráig a BTSZ-be írásban és személyesen a rangsor megjelölésével a kiadott pótnevezési lapon. (A nyomtatvány sokszorosítható). A pótnevezett játékos bármely helyre beírható, azonban az előtte és mögötte lévő erősorrenden nem lehet változtatni.

A közölt határidő után semmiféle pótnevezést, módosítást nem fogad el a Bizottság!

**Hiányosan kitöltött nevezési lapot a Bizottság szintén nem fogad el!**

A névszerinti nevezési lapot az egyesület képviselője – egyesületen kívüliek esetében – a csapatkapitány köteles aláírni.

Csapatkapitánynak, csapatkapitány helyettesnek csak olyan személyt kérünk jelölni, aki a munkahelyén, vagy a lakásán telefonon elérhető és dönteni tud az esetleges elhalasztott mérkőzés időpontjáról.

**Figyelem: Kérünk minden csapatot, hogy adják meg e-mail címüket, ahová az értesítést kérik, mert a jövőben a Szövetség minden értesítést a megadott e-mail címre küld!**

**Nevezési díj:**

35 - 60 éves korosztály: csapatonként **8.000,- Ft**

65 - 80 éves korosztály: csapatonként **5.000,- Ft**

**A nevezési díjat a nevezés leadásakor kell a helyszínen befizetni, amelyről az egyesűletek számlát kapnak. Befizetés nélkül nevezést nem tudunk elfogadni!**

**Azon csapatok, akik először neveznek a szenior bajnokságba, azok mentesülnek a nevezési díj megfizetése alól. Ez a kedvezmény nem vonatkozik azon szenior csapatokra, akinél névváltozás következett be.**

**CSAPATBAJNOKI ÉRTEKEZLET HELYE ÉS IDEJE**:

(amely egyben a 2025. évi Közgyűlés is)

Budapesti Tenisz Szövetség, Budapest. V. Curia u. 3. földszinti Tanácsterem

**2025. április 14. (hétfő) 17.00 óra**.

Amennyiben az értekezleten a szakosztály megbízottja nem vesz részt és a játékrendet (sorsolást) nem veszi át, úgy az ebből eredő mulasztást (mérkőzésen való meg nem jelenés) a szakosztályt, a csapatot terheli.

**9. Költségek:**

A mérkőzések rendezési költségei – labda, pálya, esetleges versenybírói díj – a pályaválasztókat terheli.

**10. Díjazás:**

Minden korcsoportban – minden csoportban – az első három helyezett csapat oklevelet, a játékosok érmet kapnak.

**11. Egyéb:**

A mérkőzések játékvezetők nélkül zajlanak, de célszerű, ha a két csapatkapitány kijelöl egy-egy játékvezetőt. A mérkőzéseken a két csapat kapitánya köteles megőrizni a sportszerű légkört.

**A csapatbajnokságon elért eredmények az országos egyéni rangsorba is beszámítanak**!

**Versenybizottság tagjai:** Miklósi Zsoltné, Kádár László

Csallóközi Zoltán Miklósi Zsoltné

elnök főtitkár

Budapest, 2025. január 29.